Néstor Almendros

Néstor Almendros (* 30. Oktober 1930 in Barcelona; † 4. März 1992 in New York, USA) weer en spaanschen Kameramann.

 Leven 
Almendros is bi sien Mudder in Spanien opwassen. In’t Johr 1948 is he na Havanna togen, woneem sien Vadder leev, nadem he vör dat Franco-Regime dorhen flücht weer. Néstor Almendors hett bit 1955 Literatur un Philosophie studeert un hett dorna Filmkursen besöcht an’t New York City College un an’t Centro Sperimentale di Cinematografica in Rom. Na de kubaansche Revolutschoon hett Almendros dormit anfungen, Dokumentarfilmen för dat Instituto Cubano de Arte en Industria Cinematográfica (ICAIC) to maken. Dor hett he aver gau Problemen kregen mit de Zensur un is dorüm na Paris togen.

Bekannt worrn is Almendros vör allen dör sien langjohrige Arbeit mit de Speelbasen François Truffaut un Éric Rohmer. Vun’t Enn vun de 1970er Johren hett Almendros jümmer mehr ok in de USA arbeit. Ut disse Tiet is ünner annern de Film Days of Heaven, de optisch sünners goot worrn is. För dissen Film is is he mit den Oscar uttekent worrn. Almendros hett sik jümmer Möh geven, mit dat natürliche Licht uttokamen, dat an de Dreihplätz vörhannen weer. He hett över sien Arbeit ok en Book schreven, in dat he all sien Filmen ut de Sicht vun’n Kameramann diskuteert. Butendem hett he ok Warffilmen t. B. för Giorgio Armani oder Calvin Klein dreiht. Ok as Speelbaas hett he arbeit, vör allen bi Kortfilmen as t. B. Ritmo de Cuba (1960), Gente en la playa (1960), Escuelas rurales (1960), Mauvaise conduite (int. ok Bad Conduct, 1984) oder Nadie escuchaba (int. ok Nobody Listened, 1987).

Almendros is 1992 in’t Öller vun 61 Johren an de Immun-Krankheit AIDS dood bleven.

 Filmografie as Kameramann (Utwahl) 
 Johr Titel 1960 Gente en la playa 1964 Nadja en Parisdt.: Nadja in Paris 1966 Une étudiante d’aujourd'hui 1967 La Collectionneusedt.: Die Sammlerin 1969 Moredt.: More – Mer, immer mehr 1969 Ma nuit chez Mauddt.: Meine Nacht mit Maud 1970 L’enfant sauvagedt.: Der Wolfsjunge 1970 Le genou de Clairedt.: Caires Knie 1970 Domicile conjugaldt.: Tisch und Bett 1971 Les deux anglaises et le continentdt.: Zwei Mädchen aus Wales und die Liebe zum Kontinent 1972 L’Amour l’Après-mididt.: Liebe am Nachmittag 1976 La Marquise d’Odt.: Die Marquise von O 1976 Maîtresse 1977 L’homme qui aimait les femmesdt.: Der Mann, der die Frauen liebte 1978 La chambre vertedt.: Das grüne Zimmer 1978 Days of Heavendt.: In der Glut des Südens 1978 Goin’ Southdt.: Der Galgenstrick 1978 Perceval le Gallois 1979 L’amour en fuitedt.: Liebe auf der Flucht 1979 Kramer vs. Kramerdt.: Kramer gegen Kramer 1980 Le dernier métrodt.: Die letzte Metro 1980 The Blue Lagoondt.: Die Blaue Lagune 1982 Sophie’s Choice 1983 Pauline à la plagedt.: Pauline am Strand 1984 Places in the Heartdt.: Ein Platz im Herzen

 Utteken 
Néstor Almendros is för sien Arbeit mit acht Filmpriesen ehrt worrn un weer för wietere söss nomineert. wunnen hett he:
 1971: den NSFC Award in de Kategorie Best Kamera för L’enfant sauvage.
 1978: den LAFCA Award in de Kategorie Best Kamera för Days of Heaven.
 1979: den Oscar in de Kategorie Best Kamera för Days of Heaven.
 1979: den NSFC Award in de Kategorie Best Kamera för Days of Heaven.
 1981: den César in de Kategorie Best Kameramann för Le dernier métro.
 1982: den NYFCC Award in de Kategorie Best Kameramann för Sophie’s Choice.
 1984: den Publikumspries vun’t San Francisco International Lesbian & Gay Film Festival in de Kategorie Beste Dokumentatschoon för Mauvaise conduite.
 1988: den IDA Award för Nadie escuchaba.

 Literatur 
 Roald Koller: Gespräche mit Eric Rohmer und Nestor Almdendros. Filmkritik 1/1976. (to de Tosamenarbeit mit Rohmer)
 Néstor Almendros: A man with a camera. Faber and Faber 1984. ISBN 0571135897
 Thomas Brandlmeier: Natürliches Licht. Der Kameramann Nestor Almendros. In: film-dienst. 58. Johrgang Nr. 3/2005, S. 54-57, ISSN 0720-0781

 Websteden 

Kategorie:Mann
Kategorie:Börger von Spanien
Kategorie:Kameramann
Kategorie:Boren 1930
Kategorie:Storven 1992